Թուրքերն արդեն ունեն իրենց մարտավարական ծրագրերը, որովհետեւ քաջ գիտակցում են «փոշի-ազգի» կողմից հարուցված հնարավոր սպառնալիքների ահավորությունը, որ կարող է խաթարել իրենց ազգային անվտանգությունը: Թուրքիայի արտգործնախարար Ահմեդ Դավութօղլուն հստակ հայտարարել է, որ ծրագրվում է 2015-ին նշել Գալիպոլիի ճակատամարտի 100-ամյակը, որի ընթացքում Մուսթաֆա Քեմալի առաջնորդությամբ թուրքական բանակը պարտության մատնեց դաշնակից զորքերին: Անկասկած, Թուրքիայում պետությանը հավատարիմ քարոզչական խմբակցությունները բավականաչափ աղմուկ կբարձրացնեն միջազգային թատերաբեմում, որ խլացնեն բոլոր տեսակի հայկական նախաձեռնությունների ձայները: